Source: http://www.ucps.sk/clanok-0-1128/Legislativny_proces_(3_12_2010)_Novela_zakona_o_zdravotnom_poisteni.html
Timestamp: 2019-12-08 00:00:26+00:00
Document Index: 15481688

Matched Legal Cases: ['§ 5', '§ 5', '§ 6', '§ 3', '§ 7', '§ 157']

UčPS - Legislatívny proces (3.12.2010): Novela zákona o zdravotnom poistení
Legislatívny proces (3.12.2010): Novela zákona o zdravotnom poistení NEPREČÍTANÉ
06.12.2010, Spracoval: Ondrej Vaňovič
TÉMATICKÉ OBLASTI: Medicínske právo
POJMY: poistenec,	ročné zúčtovanie,	zamestnanec,	zamestnávateľ
Návrhy na zmenu zákona č. 580/2004 Z. z. o zdravotnom poistení z dlhodobého hľadiska vytvárajú predpoklady pre synchronizáciu zdravotného a daňového systému, ktorá je nevyhnutným predpokladom pre plynulý prechod na systém spoločného výberového miesta. Cieľom spoločného výberu je zjednodušenie a zníženie administratívnej náročnosti v súvislosti so zjednotením výberu daní, cla a poistných odvodov odvodovými povinnosťami platiteľov a poistencov.
V novele zákona o zdravotnom poistení v súlade s cieľom zjednotenia výberu odvodov a daní:
sa novo definujú základné pojmy (zárobková činnosť, zamestnanec, samostatne zárobkovo činná osoba, zamestnávateľ, vymeriavací základ);
sa určujú osoby, ktoré nie sú povinné vykonať ročné zúčtovanie poistného;
sa novo definuje osobný rozsah zdravotného poistenia a vznik a zánik zdravotného poistenia, tak, aby tieto základné pojmy a zásady boli kompatibilné s príslušnými daňovými predpismi.
V porovnaní so súčasnou právnou úpravou v záujme zjednodušenia sa upúšťa od taxatívneho uvedenia fyzických osôb, ktoré patria do okruhu zamestnancov a samostatne zárobkovo činných osôb. Navrhuje sa, aby fyzické osoby, ktoré sú povinné odvádzať daň z príjmu podľa § 5 až 8 zákona č. 595/2003 Z. z. o dani z príjmov v znení neskorších predpisov (ďalej len „Zákon o dani z príjmov“), boli z tej zárobkovej činnosti, z ktorej majú príjem, povinní platiť poistné na verejné zdravotné poistenie.
I. Navrhované zmeny v oblasti okruhu poistencov
okruh zamestnancov sa rozšíri na všetky fyzické osoby, ktorých príjem je zdaňovaný ako príjem zo závislej činnosti podľa § 5 Zákona o dani z príjmov, nebude tam patriť príjem z dohôd vykonávaných mimo pracovného pomeru;
okruh zamestnávateľov na účely zdravotného poistenia sa rozšíril o osoby vyplácajúce príjmy zamestnancom uvedeným v bode a) a je prispôsobený požiadavkám európskeho práva a medzinárodným zmluvám;
okruh samostatne zárobkovo činných osôb sa rozširuje podľa definície § 6 Zákona o dani z príjmov aj o osoby, ktoré majú príjem z prenájmu, naopak nebude tam patriť príjem osobných asistentov;
osoba dobrovoľne nezamestnaná
okruh osôb sa nemení, vždy pôjde o osobu, ktorá nie je zamestnancom, samostatne zárobkovo činná osoba a nie je poistenec štátu;
osoba, ktorej sa vypláca dividenda
zavádza sa nový platiteľ, ktorý vypláca dividendy poistencom Slovenskej republiky podľa § 3 ods. 2 Zákona o dani z príjmov;
osoby, ktoré príjem z kapitálového majetku a príležitostné príjmy
ide príjem z § 7 a 8 Zákona o dani z príjmov, okrem príjmu zrážaného zrážkovou daňou.
II. Navrhované zmeny v oblasti vymeriavacieho základu
zjednotenie s daňovým zákonom a sociálnymi zákonmi vo vymeriavacích základoch;
III. Navrhované zmeny v oblasti ročného zúčtovania poistného
Oproti súčasnému stavu sa pridávajú kategórie poistencov, ktorí nie sú povinní vykonávať ročné zúčtovanie poisteného.
Zákon nadobudne účinnosť 1. januára 2011.
9. Oznámenie o príprave konferencie "Šport a podnikanie"
8. FAQ - dobrovoľníctvo v športe
9. Judikát Jtk 22/2010 - Prečin ublíženia na zdraví podľa § 157 ods. 1...